**B I L J E Š K E**

**UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2022. GODINE**

Naziv obveznika**: CENTAR ZA PROFESIONALNU REHABILITACIJU OSIJEK**

Sjedište obveznika**: OSIJEK**

Adresa sjedišta obveznika**: Tadije Smičiklasa 2**

Broj RKP-a**: 33634**

Matični broj**: 03021866**

OIB**: 57200304958**

Šifra djelatnosti**: 8899**

Razina**: 11** Razdjel**: 08655**

**OSNIVANJE I DJELOKRUG RADA**

Centar za profesionalnu rehabilitaciju Osijek osnovan je 1976. godine kao poduzeće u društvenom vlasništvu s p.o. Osijek. Odlukom Skupštine Osječko-baranjske županije 1995. godine Centar je preoblikovan u ustanovu čiji je osnivač Osječko-baranjska županija.

Stupanjem na snagu novog Zakona o profesionalnoj rehabilitaciji i zapošljavanju osoba s invaliditetom ("Narodne novine", br. 157/13. i 152/14.) u pravni poredak Republike Hrvatske uvodi se Direktiva Vijeća 2000/78EZ (SL L 303, 02/12/2000) o uspostavi općeg okvira za jednako postupanje pri zapošljavanju i obavljanju zanimanja čime se ustrojava novi okvir sustava profesionalne rehabilitacije u Republici Hrvatskoj.

Centar za profesionalnu rehabilitaciju Osijek je prema članku 15. Zakona ustanova osnovana u svrhu organiziranja i izvođenja profesionalne rehabilitacije osoba s invaliditetom koju zajednički osnivaju Republika Hrvatska i jedinica lokalne i područne (regionalne) samouprave, a međusobna prava i obveze osnivača uređuju se aktom o osnivanju, odnosno ugovorom o prijenosu osnivačkih prava.

Slijedom Zakona o profesionalnoj rehabilitaciji i zapošljavanju osoba s invaliditetom, Županija kao osnivač Centra dana 7. srpnja 2015. godine prenosi 40% svojih osnivačkih prava na Republiku Hrvatsku bez naknade te se u tom smislu 28. rujna 2015. godine zaključuje Ugovor o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza.

Člankom 17. istog Zakona utvrđeno je da sredstva za rad centara za profesionalnu rehabilitaciju osiguravaju osnivači sukladno aktu o osnivanju, odnosno Ugovoru o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza (KLASA:053-02/14-01/180, URBROJ: 524-04-01-01/1-15-16), te da se pored navedenog Centar financira naplatom izvršenih uslugaprofesionalne rehabilitacije.

Stupanjem na snagu Uredbe Vlade Republike Hrvatske o Centru za profesionalnu rehabilitaciju Osijek, Republika Hrvatska 01. siječnja 2019. godine preuzima osnivačka prava nad Centrom u cijelosti.

Usluge profesionalne rehabilitacije definirane su Standardima usluga i to kako slijedi:

Usluga 1. - rehabilitacijska procjena o razini radne sposobnosti, znanja, radnih navika i profesionalnih interesa,

Usluga 1.1. - **rehabilitacijska procjena – utvrđivanje invaliditeta u odnosu na rad**

Usluga 2. - pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije,

Usluga 3. - izrada perspektiva,

Usluga 4. - analiza radnog mjesta i radnog okruženja,

Usluga 5. - stručna podrška i praćenje tijekom obrazovanja, osposobljavanja ili usavršavanja,

Usluga 6. - stručna podrška i praćenje na radnom mjestu i u radnom okruženju,

Usluga 7. - jačanje radnih potencijala i profesionalnih kompetencija (Radni centar),

Usluga 8. - jačanje radnih potencijala i profesionalnih kompetencija (Virtualna radionica),

Usluga 9.- izrada planova prilagodbe radnog mjesta i radnog okoliša (arhitektonska prilagodba) te prilagodbe opreme i sredstava za rad (tehnička prilagodba),

Usluga 10. - procjena radne učinkovitosti,

Usluga 11. - radno osposobljavanje na konkretnom radnom mjestu i

Usluga 12. - obrazovanje, osposobljavanje ili usavršavanje s kraćim obrazovnim programom.

**Djelatnost Centra**

***profesionalna rehabilitacija***

* organiziranje i izvođenje usluga profesionalne rehabilitacije samostalno ili u suradnji s obrazovnim ustanovama,
* sudjelovanje u utvrđivanju preostalih radnih sposobnosti,
* profesionalno informiranje, savjetovanje i procjena profesionalnih mogućnosti odnosno, izdavanje nalaza i mišljenja,
* analizu tržišta rada, mogućnosti zapošljavanja i uključivanja u rad,
* procjenu mogućnosti izvođenja, razvoja i usavršavanja programa profesionalnog osposobljavanja,
* radno osposobljavanje, dokvalifikacija, prekvalifikacija i programi za održavanje i usavršavanje radnih i radno socijalnih vještina i sposobnosti,
* informiranje i savjetovanje o pomoćnoj tehnologiji u učenju i radu,
* provođenje skupnih i pojedinačnih programa za unaprjeđenje radno-socijalne uključenosti u zajednicu,
* izradu savjetodavnih prijedloga o primjeni različitih tehnologija i tehnika u učenju i radu uz procjenu mogućnosti primjene,
* pred profesionalno učenje, planiranje i primjenu odabrane tehnologije, razvoj motivacije i osposobljavanja osoba s invaliditetom korištenju odabrane tehnologije,
* tehničku pomoć, podršku i procjenu rezultata,
* izvođenje programa socijalnog uključivanja,
* izvođenje praktičnog dijela osposobljavanja za rad u tijeku profesionalne rehabilitacije,
* posredovanje pri zapošljavanju i dr.

***obrazovanje odraslih i ostalo obrazovanje***

* Obrazovanje odraslih djelatnost je koju Centar, nastavljajući dugogodišnju tradiciju, razvija s ciljem unapređenja usluga profesionalne rehabilitacije. U tom smislu Centar razvija vlastite prostorne, tehničke i stručne resurse za radno osposobljavanje, dokvalifikacija ili prekvalifikaciju osoba s invaliditetom u područjima informatičkog osposobljavanja/ usavršavanja, tradicijskih zanimanja kao i turizma i ugostiteljstva.

***skrb o žrtvama nasilja u obitelji uključujući uslugu smještaja i usluge savjetovanja i pomaganja***

Pružanje socijalne usluge privremenog smještaja u kriznim situacijama odnosi se na program zaštite žrtava nasilja u obitelji, osobito nasilja nad djecom i ženama.

***Pravno utemeljenje***

* Nacionalna strategija zaštite od nasilja u obitelji za razdoblje od 2017. do 2022. godine („Narodne novine“, br. 96/17.),
* Zakon o profesionalnoj rehabilitaciji i zapošljavanju osoba s invaliditetom ("Narodne novine", br. 157/13., 152/14., 39/18, 32/20),
* Pravilnik o profesionalnoj rehabilitaciji i centrima za profesionalnu rehabilitaciju ("Narodne novine", br. 75/18. i 145/20),
* Pravilnik o poticajima pri zapošljavanju osoba s invaliditetom ("Narodne novine", br. 145/20.),
* Pravilnik o zaštitnim radionicama i integrativnim radionicama za zapošljavanje osoba s invaliditetom ("Narodne novine", br. 75/18.),
* Uredba o osnivanju Centra za profesionalnu rehabilitaciju Osijek od 23. siječnja 2019. godine,
* Zakon o socijalnoj skrbi („Narodne novine“, br. 18/22., 46/22. i 119/22.),
* Zakon o zaštiti od nasilja u obitelji („Narodne novine“, br. 70/17., 126/19., 84/21. i 114/22.),
* Protokol o postupanju u slučaju nasilja u obitelji,
* Ugovor o financiranju usluga stalnog smještaja djece i odraslih osoba - žrtava obiteljskog nasilja zaključen između Ministarstva zdravstva i socijalne skrbi i Centra za profesionalnu rehabilitaciju Osijek.

Centar zapošljava 21 radnika temeljem ugovora o radu na neodređeno vrijeme ukupno raspoređenih na poslovima upravljanja (voditelj odjela financija i računovodstva, viši stručni savjetnik, računovodstveni referent /knjigovođa, viši stručni savjetnik-pravnik), poslovima profesionalne rehabilitacije (stručni tim - socijalni radnici, psiholozi, pedagozi, pravnik i edukacijski rehabilitator,) , poslovima socijalnih usluga (stručni tim – psiholog, socijalni radnik i radni terapeuti), drugim stručnim i pratećim poslovima (stručni referenti i spremačica), te angažira 3 liječnika temeljem ugovora o djelu (liječnici- spec. medicine rada i spec. psihijatar).

**BILJEŠKE UZ OBRAZAC BILANCA**

***Bilješka uz šifru B001 - IMOVINA***

***Bilješka uz šifru B002 - Nefinancijska imovina***

***Bilješka uz šifru 01 - Neproizvedena dugotrajna imovina***

Povećanje u 2022. godini od 1,1% u odnosu na prethodnu godinu proizlazi iz nabave novih licenci zbog zamjene isteklih i kupovine novih za nova računala, te ispravka vrijednosti postojećih.

***Bilješka uz šifru 02 - Proizvedena dugotrajna imovina***

Smanjenje u 2022. godini od 2,6% u odnosu na prethodnu godinu proizlazi iz ispravka vrijednosti postojeće proizvedene dugotrajne imovine, a najveće povećanje je na šifri 0221- uredska oprema i namještaj od 13,7% u odnosu na prethodnu godinu zbog nabave nove zbog zamjene dotrajale i opremanja radnih mjesta za nova zapošljavanja.

***Bilješka uz šifru 06 - Proizvedena kratkotrajna imovina***

Povećanje u 2022. godini od 11,1% u odnosu na prethodnu godinu proizlazi iz vrijednosti zaliha proizvedene kratkotrajne imovine na zalihama po godišnjem popisu (namirnice, sredstva za higijenu i čišćenje).

***Bilješka uz šifru 1 - Financijska imovina***

***Bilješka uz šifru 11 - Novac u banci i blagajni***

Novac u blagajni na kraju 2022. godine iznosio je 0,00 kn zbog prelaska na novu valutu euro.

***Bilješka uz šifru 129 - Ostala potraživanja***

Ostala potraživanja povećana su u 2022. godini od 34,6% u odnosu na prethodnu godinu zbog većeg broj bolovanja na teret HZZO-a.

***Bilješka uz šifru 16 - Potraživanja za prihode poslovanja***

Potraživanja su povećana u 2022. godini od 10,6% u odnosu na prethodnu godinu te predstavljaju odnos viška namjenskih prihoda iz 2022. u 2023. godinu.

***Bilješka uz šifru 17- Potraživanja od prodaje nefinancijske imovine***

Na potraživanjima od prodaje nefinancijske imovine vode se potraživanja za stanove koji su pod otkupom kod Zavoda za stanovanje. Po polugodišnjem i godišnjem obračunu Zavod nama doznači 35% uplaćenih sredstava i njihov obračun uplata koji mi knjižimo i tako smanjujemo svoje potraživanje.

***Bilješka uz šifru 19 - Rashodi budućeg razdoblja***

Unaprijed plaćeni rashodi budućih razdoblja odnose se na godišnju pretplatu stručne literature za 2023. godinu.

***Bilješka uz šifru B003 - OBVEZE I VLASTITI IZVORI***

***Bilješka uz šifru 2 - Obveze***

Obveze za rashode poslovanja povećani su u 2022. godini za 26,8% u odnosu na prethodnu godinu zbog povećanja broja zaposlenih radnika i odnose se na plaće zaposlenih za prosinac koji su isplaćeni u siječnju 2023., te na nedospjele obveze po računima za materijalne rashode koji su plaćeni sukladno valuti plaćanja u 2023. godini.

***Bilješka uz šifru 9 - Vlastiti izvori***

Vlastiti izvori veći su u odnosu na početak godine, zbog ostvarenog viška od redovnog poslovanja u 2022. godini.

***Bilješka uz šifru 922 - Višak/manjak prihoda***

Višak prihoda poslovanja veći je nego na početku godine i iznosi 6.489.457,07 kn, a proizašao je iz viška prihoda poslovanja iz proteklih godina u iznosu od 5.901.793,11 kn i rezultata poslovanja u 2022. godini u iznosu 587.663,96 kn.

U 2022. godini ostvaren je višak prihoda poslovanja u iznosu od 6.573.275,28 kn i manjak prihoda od nefinancijske imovine u iznosu od 83.88,21 kn.

***Bilješka uz šifru 996 - Izvanbilančni zapisi***

U tijeku 2022. godine provedeno je prvi puta evidentiranje u poslovnim knjigama tuđe imovine na korištenju Centra i to računalne opreme za potrebe pristupa sustavu Državne riznice u vlasništvu Financijske agencije i službeno osobno vozilo koje se koristi za potrebe poslovanja preko operativnog leasinga.

Centar za profesionalnu rehabilitaciju Osijek nema sudskih sporova u tijeku, niti ugovorene odnose i slično koji uz ispunjavanje određenih uvjeta mogu postati obveza ili imovina.

**BILJEŠKE UZ OBRAZAC PR-RAS**

Ukupni prihodi i primici realizirani su u iznosu od 5.650.705,72 kn što je smanjenje za 25,7% u odnosu na isto razdoblje 2021. godine. Smanjenje prihoda proizlazi iz smanjenih naplaćenih prihoda iz nadležnog proračuna za financiranje rashoda poslovanja za 2022. godinu, a u skladu s financijskim planom prema kojem su planirani manji ukupni prihodi od ukupnih rashoda zbog donosa neutrošenih prihoda od novčane naknade poslodavaca zbog nezapošljavanja osoba s invaliditetom iz prethodne 2021. godine.

Ukupni rashodi i izdaci izvršeni su u iznosu od 5.063.041,76 kn što je povećanje za 18,40 % u odnosu na isto razdoblje 2021. godine. Povećanje rashoda nastalo je zbog povećanja broja zaposlenih, te sukladno došlo je do povećanja rashoda za plaće kao i naknada troškova zaposlenima, povećanja rashoda za službena putovanja, materijalnih rashoda, rashoda za usluge, te povećanja ostalih nespomenutih rashoda poslovanja.

***Bilješka uz šifru 6 - PRIHODI POSLOVANJA***

***Bilješka uz šifru 636 - Pomoći proračunskim korisnicima iz proračuna koji im nije nadležan***

U tijeku 2022. godine Osječko-baranjska županija financirala je u iznosu od 10.000,00 kn program odjela socijalnih usluga „Unapređenje kvalitete stanovanja korisnika odjela socijalnih usluga Centra za profesionalnu rehabilitaciju Osijek“.

***Bilješka uz šifru 652 - Prihodi po posebnim propisima***

Prihodi po posebnim propisima su prihodi od novčane naknade poslodavaca zbog nezapošljavanja osoba s invaliditetom u iznosu od 4.626.943,00 kn koji su u potpunosti uplaćeni prema financijskom planu za 2022. godinu do 31. prosinca 2022. godine, a manji su za 28,9% u odnosu na prethodnu godinu zbog donosa neutrošenih prihoda iz prethodnog razdoblja.

***Bilješka uz šifru 663 - Donacije od pravnih i fizičkih osoba izvan općeg proračuna***

Tekuće donacije u iznosu od 1.957,76 kn su donacije neprofitnih organizacija i trgovačkih društava koje su donirale odjel socijalnih usluga za žrtve nasilja u obitelji u naravi.

***Bilješka uz šifru 3 - RASHODI POSLOVANJA***

***Bilješka uz šifra 3 - Rashodi za zaposlene***

Rashodi za zaposlene povećani su za 17,8% u odnosu na isto razdoblje prethodne godine zbog povećanja broja zaposlenih (povećanje za 3 osobe), a zbog potrebe povećanja djelokruga rada.

***Bilješka uz šifru 32 - Materijalni rashodi***

Materijalni rashodi povećani su za 30,7% u odnosu na isto razdoblje prethodne godine zbog povećanja broja zaposlenih i sukladno tomu većih naknada troškova zaposlenima, većih režijskih troškova, materijala, dijelova i usluga za tekuće i investicijsko održavanje zgrade Centra (renoviranje i adaptacije prostora na prvom katu i ugradnja protupožarnih stepenica, uređenje prostora odjela socijalnih usluga) i novonastalih usluga tehničke zaštite imovine i osoba.

***Bilješka uz šifru 372 - Ostale naknade građanima i kućanstvima iz proračuna***

Odnose se na naknade za osobne potrebe - džeparac korisnika u odjelu socijalnih usluga iz sredstava Ministarstva, a prema Rješenju Centra za socijalnu skrb. Kako mjesečna naknada za osobne potrebe prema zakonskim propisima povećana sa 100,00 kn mjesečno po korisniku na 250,00 kn mjesečno po korisniku, došlo je do povećanja rashoda od 89,7% u odnosu na isto razdoblje 2021. godine.

***Bilješka uz šifru X001 - Višak prihoda poslovanja***

U razdoblju od 01. siječnja do 31. prosinca 2022. godine ostvaren je ukupan višak prihoda poslovanja od 685.702,26 kn, a koji je 80,7% manji od viška prihoda prethodne godine iz razloga jer su u financijskom planu planirani i ostvareni manji namjenski prihodi zbog donosa neutrošenih prihoda iz prethodnih godina.

***Bilješka uz šifru 412 - Nematerijalna imovina***

Nematerijalna imovina u iznosu od 13.900,55 kn odnosi se na licence koje su nabavljane za nove zaposlenike i za zaposlenike kojima je istekla postojeća licenca (Microsoft office Home and business i Windows).

***Bilješka uz šifru 422 - Postrojenja i oprema***

Rashodi za postrojenja i opremu u iznosu od 84.137,75 kn odnose se na nabavu uredske opreme i namještaja te su manji za 59,4% u odnosu na isto razdoblje prethodne godine, ali su u skladu sa planom nabave.

***Bilješka uz šifru Y002 - Manjak prihoda od nefinancijske imovine***

Manjak prihoda od nefinancijske imovine u iznosu od 98.038,30 kn za razdoblje 01. siječnja do 31. prosinca 2022. godine odnosi se na prethodne dvije stavke koje će se pokriti iz redovnog poslovanja.

***Bilješka uz šifru X004 - Višak prihoda i primitaka***

Ukupni prihodi i primici iznose 5.650.705,72 kn dok ukupni rashodi i izdaci iznose 5.063.041,76 kn pa slijedom toga proizlazi višak prihoda i primitaka u iznosu od 587.663,96 kn. Budući da Centar ima i preneseni višak prihoda i primitaka u iznosu od 5.901.793,11 kn raspoloživi višak prihoda i primitaka u sljedećem razdoblju iznosi 6.489.457,07 kn.

**BILJEŠKE UZ OBRAZAC RAS-funkcijski**

***Bilješka uz šifru 10 – Socijalna zaštita***

U izvještaju o rashodima prema funkcijskoj klasifikaciji rashodi poslovanja i rashodi za nabavu nefinancijske imovine u iznosu od 5.063.041,76 kn svrstani su u funkciju 10 – socijalna zaštita pod aktivnosti socijalne zaštite koje nisu drugdje svrstane.

**BILJEŠKE UZ OBRAZAC OBVEZE**

***Bilješka uz šifru V001 - Stanje obveza 1. siječnja***

Stanje obveza 1. siječnja je stanje obveza iz prosinca 2021. godine koje je u cijelosti bilo nedospjelo, a isto tako u cijelosti izmireno u valuti u siječnju 2022. godine.

***Bilješka uz šifru V002 - Povećanje obveza i šifra V004 – Podmirenje obveza u izvještajnom razdoblju***

Kod usporedbe ova dva podatka vidljivo je da je Centar u mogućnosti izmiriti sve svoje obveze u valuti i da nema problema sa likvidnošću.

***Bilješka uz šifru V009 - Stanje nedospjelih obveza na kraju izvještajnog razdoblja***

Stanje obveza na dan 31. prosinca 2022. godine odnosi se na obveze koje su nastale u prosincu, a valuta im je u 2023. godine.

U Osijeku, 31. siječnja 2023. godine

 Ravnatelj:

 Damir Junušić, prof.

KLASA:400-05/22-01/02

URBROJ:2158-88-05/01-23-12